**Národná rada Slovenskej republiky**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## **V. volebné obdobie**

Číslo: CRD- 1502/2011

**319a**

# S p r á v a

výborov Národnej rady Slovenskej republiky o výsledku prerokovania  Správy o stave jadrovej bezpečnosti jadrových zariadení na území Slovenskej republiky a o činnosti Úradu jadrového dozoru Slovenskej republiky za rok 2010 (tlač **319)**

**I.**

Predseda Národnej rady Slovenskej republiky rozhodnutím zo 14. apríla 2011 č. 310 pridelil predmetnú správu na prerokovanie:

Výboru Národnej rady Slovenskej republiky pre hospodárstvo, výstavbu a dopravu a

Výboru Národnej rady Slovenskej republiky pre pôdohospodárstvo a životné prostredie.

Za gestorský výbor určil Výbor Národnej rady Slovenskej republiky pre hospodárstvo, výstavbu a dopravu.

Lehotu na prerokovanie správy vo výboroch vrátane v gestorskom výbore určil do 13. mája 2011.

II.

Výbor Národnej rady Slovenskej republiky pre hospodárstvo, výstavbu a dopravu o správe rokoval 5. mája 2011 a prijal uznesenie č. 118. Výbor Národnej rady Slovenskej republiky pre pôdohospodárstvo a životné prostredie o správe rokoval  12. mája 2011 a prijal uznesenie č. 78.

V týchto uzneseniach výbory odporúčali Národnej rade Slovenskej republiky vziať predmetnú správu na vedomie.

III.

Gestorský výbor na základe stanovísk príslušných výborov vyjadrených v ich uzneseniach a  stanovísk poslancov gestorského výboru vyjadrených v  rozprave k tomuto návrhu odporúča

Národnej rade Slovenskej republiky

vziať na vedomie

správu o stave jadrovej bezpečnosti jadrových zariadení na území Slovenskej republiky a o činnosti Úradu jadrového dozoru Slovenskej republiky za rok 2010.

Správa výborov Národnej rady Slovenskej republiky o prerokovaní Správy o stave jadrovej bezpečnosti jadrových zariadení na území Slovenskej republiky a o činnosti Úradu jadrového dozoru Slovenskej republiky za rok 2010(tlač **319a**), vrátane návrhu uznesenia Národnej rady Slovenskej republiky, bola schválená uznesením gestorského výboru z 19. mája 2011 č. 136.

Bratislava 19. mája 2011

Stanislav **J a n i š, v.r.**

predseda Výboru NR SR pre

hospodárstvo, výstavbu a dopravu

Príloha k správe výborov

(tlač **319**a)

### N á v r h

číslo............

Uznesenie

Národnej rady Slovenskej republiky

z ............

k správe o stave jadrovej bezpečnosti jadrových zariadení na území Slovenskej republiky a o činnosti Úradu jadrového dozoru Slovenskej republiky za rok 2010

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Národná rada Slovenskej republiky

**berie na vedomie**

správu o stave jadrovej bezpečnosti jadrových zariadení na území Slovenskej republiky a o činnosti Úradu jadrového dozoru Slovenskej republiky za rok 2010.